text: Flere feriehuse ved Lalandia i Billund
  07 juni 2010 kl. 12.37
  Lalandia i Billund begydner om kort tid byggeriet af 50 feriehuse mere. Besøget i feriecentret som i april fyldte et år har vist, at der er behov for flere huse.
  Det er især danskere, nordmænd og svenskere, der finder vej til Billunds nye attraktion. Men også en række andre lande har hørt om feriebyen tæt på Legoland. I løbet af denne måned vil der være gæster fra 16 forskellige lande i de 761 feriehuse. 
  De nye huse bliver seks-personers sommerhuse. De ventes klar til udlejning om et år.
  